
Un interviu extraordinar luat cu opt luni înainte de atacul Hamas din 7 octombrie explică foarte clar circumstanțele care au făcut ca situația din Israel și Fâșia 
Gaza să se schimbe dramatic. 


"Dacă Hamas ar ataca acum, ar fi o scuză legitimă pentru Bibi să riposteze și asta ar uni ţara”, spunea analistul israelian Daniel Gordis (aflat în Top 50 
cei mai influenţi evrei) pe 14 februarie 2023, într-un interviu pentru Spotmedia. 


Să ne amintim. Reformele sistemului judiciar propuse de guvernul Netanyahu ar fi dat mai multe puteri parlamentului si ar fi tăiat din dreptul de veto al Curţii 

Supreme — compusă din judecători mai degrabă neoliberali, cu viziuni de stânga. Protestele din Tel Aviv au fost uriașe și violente. Israelul se afla pe punctul 

de a intra în cel mai prost scenariu, al unui război civil. "Violenţa va izbucni, cineva va fi rănit si odată ce violenţa începe nu poţi pune gloantele înapoi 
în pistol”, spunea președintele Herzog, într-o adresare fără precedent către naţiune. 


Guvernul Netanyahu a stârnit temeri că va deschide drumul spre o autocratie de tip Viktor Orban. Forţele globaliste, activiștii de stânga, s-au mobilizat în 
consecinţă, iar populaţia a ieșit pe străzi în număr mare — sute de mii de israelieni au protestat pentru “salvarea democraţiei”. Cu alte cuvinte, pentru dreptul 
unor judecători cu vădite simpatii neoliberale de a decide peste votul parlamentului de la Tel Aviv. "Primarul orașului Tel-Aviv, Ron Huldai, a spus că 
democraţia s-a transformat în autocratie, iar dacă vrem să revenim la democraţie, trebuie sa fim pregătiți să ne vărsăm sângele”, a subliniat Daniel 
Gordis în interviul amintit. 


Același analist a amintit de pilotul israelian (un lider al actualei mișcări de stânga) care a condus atacul din 1981 asupra reactorului nuclear irakian Osirak. În 
contextul protestelor de stradă, respectivul pilot a postat un mesaj pe Facebook în care spunea, negru pe alb, că Bibi Netanyahu ar trebui ucis. 


Aceasta era atmosfera explozivă din Israel cu câteva luni înainte de atacul Hamas. O polarizare puternică a populaţiei, aproape de declanșarea unui război 
civil. Fără absolut nicio legătură cu conflictul între evrei și arabi (de altfel, ultimii au evitat să participe la proteste). 


Președintele Herzog a spus pe scurt, într-un discurs televizat, că tara e gata să explodeze, violenţa e gata să izbucnească și "vom trece o linie de la care nu 
mai există cale de întoarcere”. Analistul Daniel Gordis, în interviul din februarie: "Cel mai prost scenariu este violenţa. Fie că va exista o tentativă de 
ucidere a cuiva de la stânga sau de la dreapta, Bibi e foarte protejat, dar ministrul Justiţiei sau alţii nu sunt chiar înconjurați de trupe de 
securitate și oameni nebuni pot să ajungă la ei”. 


La întrebarea "Nu există temeri că Hamas va specula această criză politică internă?”, răspunsul lui Gordis a fost ferm: "Cei din Hamas nu sunt proști, ar fi 
foarte stupid să facă ceva acum”. 


Și totuși, au făcut-o. Câteva luni mai târziu, când protestele din Israel erau în toi, când președintele Biden îl evita pe Netanyahu, iar armata și serviciile 
secrete din Tel Aviv sprijineau mai degrabă mișcările de stradă. 


Atacul din 7 octombrie are toate caracteristicile unui complot, de comun acord cu forțele neoliberale israeliano-americane aflate în spatele protestelor anti- 
reformă. Există multiple informaţii și declaraţii ale unor militari, potrivit cărora elemente din armată și serviciile secrete au creat toate condiţiile pentru 


pătrunderea nestingherită a grupurilor de teroriști. În plus, să reținem ideea: "Cei din Hamas nu sunt proști”. 


Așadar, decapitarea guvernului Netanyahu, războiul civil din Israel și autocratia de tip Orban au fost evitate pe moment. Cu preţul pe care îl vedem cu toții — 
1.400 de victime israeliene si un adevărat măcel al populaţiei din Fâșia Gaza, "justificat prin comparații inepte cu cel de-al doilea război mondial. 

